Πρωτάθλημα Αθήνας πετοσφαίρισης ανδρών 1928

Το 4ο πρωτάθλημα Αθήνας βόλεϊ του Πανιωνίου έγινε το 1928 με την άδεια του ΣΕΓΑΣ. Μετείχαν 12 ομάδες (10 σωματεία και 2 σχολές). Νικητής αναδείχθηκε ο Πανελλήνιος Γ.Σ. που κατέκτησε πρώτη φορά το τριετές επαμειβόμενο κύπελλο του Πανιωνίου. Όπως την προηγούμενη χρονιά, εκτός από το πρωτάθλημα συλλόγων/σχολών ο σύλλογος διοργάνωσε άλλα τέσσερα πρωταθλήματα: γυμνασίων, σχολαρχείων, γυναικών και παρθεναγωγείων κάτι που επισημαίνεται στον ετήσιο απολογισμό του ΣΕΓΑΣ.

 Οι διοργανώσεις αναφέρονται πλέον ως πρωταθλήματα Αθήνας ανδρών-γυναικών και διεξάγονται χωρίς εμπόδια στο Στάδιο και στο γυμναστήριο του Εθνικού Γ.Σ. Τον Ιανουάριο του 1928 ο Δημητρός Δάλλας λόγω προβλημάτων υγείας παραιτήθηκε από την προεδρία του Πανιωνίου και από τη διοργάνωση αλλά είχε "βάλει το νερό στο αυλάκι" και ο διάδοχός του Απόστολος Ορφανίδης συνέχισε την ίδια αθλητική πολιτική. Το βόλεϊ έχει πλέον καθιερωθεί στη συνείδηση των φιλάθλων ως ξεχωριστό άθλημα και αναγκάζει τον ΣΕΓΑΣ να προκηρύξει το πανελλήνιο πρωτάθλημα πετοσφαίρισης ανδρών 1928 που διοργανώθηκε στο Παναθηναϊκό Στάδιο, στο περιθώριο των πανελλήνιων αγώνων στίβου από 20 ως 22 Απριλίου 1928 με συμμετοχή 13 συλλόγων, 11 αθηναϊκών και των Άρη, Ηρακλή από τη Θεσσαλονίκη. Στο αθηναϊκό πρωτάθλημα μετείχαν 12 σύλλογοι χωρισμένοι σε τρεις ομίλους. Το πρωτάθλημα ξεκίνησε στις 22 Ιανουαρίου και ολοκληρώθηκε στις 19 Φεβρουαρίου 1928. Διαιτητές των αγώνων ήταν οι Απόστολος Νικολαΐδης, Ευάγγελος Μοιρόπουλος, Ν. Λωρέντης, Α. Πανάς. Προκριματική φάση: προκρίθηκαν οι δύο πρώτοι κάθε ομίλου στην ημιτελική φάση που ήταν νοκ-άουτ. Α΄ όμιλος: 1.Εθνικός Γ.Σ., 2.Α.Ο. Νέοι Βύρωνος, 3.Στρατιωτική Σχολή Ευελπίδων, 4.Πέλοψ. Β΄ όμιλος: 1.Πανεπιστήμιο Αθηνών, 2.Παναθηναϊκός Α.Ο., 3.Πανιώνιος, 4.Αχιλλεύς Αθηνών. Γ΄ όμιλος: 1.Πανελλήνιος Γ.Σ., 2.Α.Ο.Π. Φαλήρου, 3.Γ.Σ. Αμαρουσίου, 4.Αθηναϊκός Α.Σ.. Ημιτελική φάση: μετείχαν έξι σύλλογοι (δύο από κάθε όμιλο) που αγωνίστηκαν μεταξύ τους σε αγώνες νοκ-άουτ. Αποτελέσματα Εθνικός Αθηνών - Πανεπιστήμιο Αθηνών: Παλαιό Φάληρο - Νέοι Βύρωνος: Πανελλήνιος - Παναθηναϊκός: Τελική φάση: Κυριακή, 19 Φεβρουαρίου 1928 στο Παναθηναϊκό Στάδιο. Μετείχαν τρεις ομάδες. Αποτελέσματα Εθνικός Αθηνών - Πανελλήνιος: Παλαιό Φάληρο - Πανελλήνιος Γ.Σ.: Εθνικός Αθηνών - Π. Φάληρο: Τελική κατάταξη: 1. Εθνικός Αθηνών, Πανελλήνιος και Παλαιό Φάληρο. Όπως το 1927 ο Πανιώνιος διοργάνωσε δύο σχολικά πρωταθλήματα: ένα γυμνασίων και ένα σχολαρχείων. Πρωτάθλημα Γυμνασίων, Εμπορικών Σχολών και Ιδιωτικών Λυκείων: δήλωσαν συμμετοχή οκτώ δημόσια και ιδιωτικά σχολεία: Β΄ Αθηνών, Στ΄ Αθηνών και Αμαρουσίου, η Σχολή Πρακτικών Σπουδών και τα ιδιωτικά Λεόντειο Λύκειο, Λύκειο Μεγαρέως, Σχολή Μπάρξερ και Σχολή Εμποροϋπαλλήλων. Το πρωτάθλημα ξεκίνησε στις 19 Φεβρουαρίου και έληξε στις 18 Μαρτίου 1928. Στον τελικό αγωνίστηκαν το Λεόντειο Λύκειο με το Στ΄ Γυμνάσιο και για την 3η θέση η Σχ. Μπάρξερ με τη Σχ. Πρακτικών Σπουδών. Πρωτάθλημα Ελληνικών Σχολείων: η έναρξή του είχε οριστεί για τις 4 Μαρτίου. Μετείχαν οκτώ σχολεία. Είναι γνωστά τα: 6ο, 13ο Αθήνας, Σχολή Λυμπεροπούλου και Σχολή Μεταξά. Θ. Μπελίτσος, "Κυανέρυθρη ιστορία: Ο Πανιώνιος διοργανώνει τα πρώτα πρωταθλήματα βόλεϊ στην Ελλάδα (1925-1930)", εφ. "Κυανέρυθρη πλατεία", φ. 59 (19/1/2013).